התוכנית "תיק תקשורת" מה-26.6.2008: שיחה עם פרשנים צבאיים בעקבות ההתפתחויות בעניין עסקת חילופי השבויים עם חיזבאללה | ראיון עם עירית גל, במאית הסרט "ממשלת ישראל עושה הכל" | על השימוש בעורכי-דין כיח"צנים, בעקבות פרשת הילד הרוצח
 בעקבות ההגעה של ממשלת ישראל להסכמה בקשר לעסקת חילופי השבויים עם חיזבאללה, והחזרה של ראש הממשלה מההסכם, חיים זיסוביץ משוחח עם עמיר רפפורט, הפרשן הצבאי של "מעריב"; רון בן-ישי, הפרשן הצבאי של אתר Ynet; ואמנון לוי, שכתב מאמר לפיו הזיגזוגים של ראש הממשלה בעניין עסקת השבויים הם ספין פוליטי. לעומתו, רון בן-ישי מצביע על כך שגורמים מקצועיים היו גם הם בין המתנגדים לקיום העסקה. "לא כל הסובלים הם בהכרח צודקים", אומר בן-ישי על משפחות החיילים השבויים. גם רפפורט מתנגד לעמדה שהציג לוי, וטוען כי לא חל פיחות בנכונות של ישראל לשחרר את שבוייה. עוד מדברים הארבעה על השימוש שעושות משפחות החיילים החטופים בתקשורת, ועל השימוש שעושה התקשורת בהם.  עירית גל, במאית הסרט "ממשלת ישראל עושה הכל" ששודר בערוץ 2, משוחחת על פרשת החיילים החטופים והמאמצים שנעשו, ושלא נעשו, כדי להחזירם. גל מספרת על המתווך עופר דקל, שאמר לטענתה כי גלעד שליט יכול להיות תוך שבוע בבית, על הראיון הראשון עם מי שהיו מעורבים בחטיפתו של שליט, ועל התנהלותו של דובר צה"ל.  על השימוש בעורכי-דין כיח"צנים, בעקבות פרשת הילד הרוצח.